Seg wammud n yisefra i d-gemraɣ d wayen iyi-d-nnant temsulɣa sawḍaɣ ad d-inniɣ d akken tameṭṭut n Buzgan d tigejdit i ɣef tbed timawit acku teṭtef amkan-is di tmetti, tesɣar-itt lmeḥna d wurfan i yɛeddan fell-as ama d tamuhqranit n tmetti neɣ tin n yimawlan. Deg temnaḍt-agi kra n tlawin lemdent tamedyazt, kra nniḍen rrnan-tt-d asnulfu ɣer wayen lemdent, imi timsal i sɛeddan-tt deg tudert maci dayen ara d-bedren-tt s wudem usrid dayen i yeǧǧan imeslayen n usnulfu ttasen-d seg yihulfan nsent.